Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
a)      Štátny rozpočet 
O vyslaní zamestnanca mimo územia Slovenskej republiky na účely humanitárnej pomoci, mierovej pozorovateľskej misie, vojenskej operácie alebo na účely plnenia záväzku z medzinárodnej zmluvy o spoločnej obrane proti napadnutiu (ďalej len „operácia“) rozhodujú na základe Ústavy Slovenskej republiky príslušné ústavné orgány. Návrh nariadenia vlády Slovenskej republiky bude mať vplyv na výdavkovú časť štátneho rozpočtu len v prípade, ak zamestnanci pri výkone práce vo verejnom záujme budú na operáciu vyslaní mimo územia Slovenskej republiky. Finančné prostriedky budú uhrádzané z rozpočtových prostriedkov Ministerstva obrany Slovenskej republiky.
Vzhľadom na to, že vopred nemožno predpokladať potrebu vyslania na operáciu,           v doložke je vyjadrený finančný a ekonomický dopad na štátny rozpočet v prípade vyslania jedného zamestnanca pri výkone práce vo verejnom záujme mimo územia Slovenskej republiky na operáciu.
V tabuľke je vyjadrená priemerná finančná potreba na poskytnutie zahraničného príspevku zamestnancovi pri výkone práce vo verejnom záujme vyjadrená v  eurách na obdobie kalendárneho roka, bez zohľadnenia hradenia výdavkov zo zahraničných zdrojov.
Priemerná finančná potreba na zamestnanca pri výkone práce vo verejnom záujme za kalendárny rok v eurách
 
Zložka zahraničného príspevku:	Suma v eurách	
     Priemerný základný príspevok	                     6 360	
     Priemerná výška príspevku za zaradenie operácie do kategórie	                   16 800	
Priemerná výška zahraničného príspevku	                   23 160	
 
Z tabuľky vyplýva, že pri vyslaní jedného zamestnanca pri výkone práce vo verejnom záujme mimo územia Slovenskej republiky na operáciu je priemerná ročná finančná potreba 23160 eur.
Pri výpočte priemernej výšky zahraničného príspevku pre zamestnanca sa vychádzalo z
-    základného príspevku vo výške 530 eur,
-    príspevku za zaradenie operácie do kategórie vo výške 1 400 eur.
 
Skutočný finančný dopad navrhovanej úpravy bude možné vyčísliť až pri súhlasnom rozhodnutí ústavných orgánov o vyslaní na operáciu s určením konkrétnej krajiny vyslania, počtu zamestnancov, dĺžky pôsobenia v operácii a iných skutočností. Kvantifikácia dopadov na štátny rozpočet bude súčasťou dokumentov predložených v procese rozhodovania vlády Slovenskej republiky o vyslaní alebo vyslovení súhlasu Národnou radou Slovenskej republiky na vyslanie mimo územia Slovenskej republiky.
 
b)      Rozpočty obcí
Návrh nemá dopad na rozpočty obcí.
c)      Rozpočty vyšších územných celkov
Návrh nemá dopad na rozpočty vyšších územných celkov.
d)      Rozpočty ostatných inštitúcií
Návrh nemá dopad na rozpočty ostatných inštitúcií

2.	Vplyvy na obyvateľov, hospodárenie podnikateľskej sféry a iných právnických osôb: 
Návrh nemá vplyv na obyvateľov, hospodárenie podnikateľskej sféry a iných právnických osôb.  

3.	Vplyvy na životné prostredie:  
Návrh nemá negatívny vplyv na životné prostredie. 

4.	Vplyvy na zamestnanosť:
Návrh nemá negatívny vplyv na zamestnanosť. 

5.	Vplyvy na podnikateľské prostredie:
Návrh neovplyvní negatívne podnikateľské prostredie.